**У Н И В Е Р З И Т Е Т У Н И Ш У**

**Ф И Л О З О Ф С К И Ф А К У Л Т Е Т**

**ПРАВИЛНИК О ДОКТОРСКИМ АКАДЕМСКИМ СТУДИЈАМА**

Ниш, јуни 2025. године

На основу члана 65. Закона о високом образовању (Службени гласник РС бр. 88/17, 27/18, 73/18, 67/19, 6/20, 67/21, 11/21, 76/23, 19/25, Правилника о упису студената на студијске програме Универзитета у Нишу СНУ 8/16-01-001/19-007 од 18. 2. 2019. године, члана 87. Статута Филозофског факултета Универзитета у Нишу, Наставно-научно веће Филозофског факултета Универзитета у Нишу на седници одржаној .... јуна 2025. године, усвојило је

**ПРАВИЛНИК О ДОКТОРСКИМ АКАДЕМСКИМ СТУДИЈАМА**

**I ОПШТE ОДРЕДБЕ**

Члан 1.

Правилником о докторским академским студијама уређује се организација и извођење докторских академских студија, упис студената, начин и услови студирања, спровођење испита и самосталног истраживачког рада, као и друга питања у вези са реализацијом студијских програма докторских академских студија на Филозофском факултету.

Сви језички облици употребљени у мушком роду у овом Правилнику односе се и на женски род, и не имплицирају родну неравноправност.

Члан 2.

Докторске академске студије су студије трећег степена високог образовања које омогућују стицање дипломе и научног назива доктора наука, у складу са Законом о високом образовању.

Докторске академске студије изводе се према акредитованим студијским програмима докторских академскимх студија у оквиру образовно-научног поља друштвено-хуманистичких наука.

Докторске академске студије могу се организовати у научним областима за које је Факулет акредитован.

**II ОРГАНИЗАЦИЈА ДОКТОРСКИХ АКАДЕМСКИХ СТУДИЈА**

***Структура и трајање студија***

Члан 3.

На Филозофском факултету организују се докторске академске студије обима најмање 180 ЕСПБ бодова, које трају најмање три године (шест семестара), уз претходно остварени обим студија од најмање 300 ЕСПБ бодова на основним академским студијама и мастер академским студијама.

Члан 4.

На докторским академским студијама изводе се академски студијски програми који оспособљавају студенте за развој и примену научних и стручних достигнућа, нуде студентима најновија научна сазнања и прате савремене токове у одговарајућим научним областима.

Студије на докторским академским студијама обухватају предавања и друге облике активне наставе (семинари и сл.), самостални студијски истраживачки рад (израда, презентација и публикација научних радова, припрема, израда и одбрана докторске дисертације, учешће у научно-истраживачким пројектима и самостална научна истраживања), у складу са акредитованим студијским програмима.

Члан 5.

Студент који је испунио све обавезе предвиђене студијским програмом докторских академских студија, као и обавезе предвиђене Статутом Универзитета, Статутом Факултета и овим Правилником, стиче научни назив доктора наука уз назнаку одговарајуће области студијског програма.

Уз диплому студент стиче и додатак дипломи који детаљно описује садржај студијског програма, структуру студија исказану кроз ЕСПБ бодове, и постигнуте резултате у току докторских студија.

***Језик студија***

Члан 6.

Факултет организује и изводи студије на српском језику.

У складу са Законом и Статутом, може се организовати полагање испита, извођење појединих делова студија, као и израда и одбрана докторске дисертације на језику националне мањине и на страном језику.

Студијски програм се може остваривати на језику националне мањине и страном језику уколико је такав програм одобрен, односно акредитован.

За студенте са инвалидитетом може се организовати извођење студија, односно појединих делова студија на знаковном језику.

***Студијски програм***

Члан7.

Студијски програм докторских академских студија је скуп обавезних и изборних студијских подручја, односно предмета, са оквирним садржајем, чијим се савладавањем обезбеђују неопходна знања и вештине за стицање дипломе трећег степена студија.

Члан 8.

Студијским програмом утврђују се:

* назив и циљеви студијског програма,
* врста студија и исход процеса учења,
* научни назив,
* језик или језици на којима се изводи студијски програм,
* услови за упис на студијски програм,
* листа обавезних и изборних студијских подручја, односно предмета, са оквирним садржајем, описом циља и очекиваних исхода (знања и вештина), и препорученом литературом за сваки придемет,
* начин извођења студија и потребно време за извођење појединих облика студија,
* предуслови за упис појединих предмета или групе предмета,
* начин избора предмета из других студијских програма,
* облици активне наставе (предавања, студијски истраживачки рад), са предвиђеним бројем часова недељно, и бодовна вредност сваког предмета исказана у складу са Европским системом преноса бодова (ЕСПБ бодови),
* начин провере знања и оцењивања резултата,
* услови и начин израде, као и бодовна вредност докторске дисертације, исказана у ЕСПБ бодовима,
* услови за упис лица која имају статус студента докторских академских студија исте или друге високошколске установе и услови за упис лица којима је престао статус студента докторских студија.

Члан 9.

Студијске програме докторских академских студија доноси Сенат Универзитета на предлог Наставно-научног већа Факултета и Већа департмана, а након разматрања Већа докторских студија. Студијски програми докторских академских студија које је усвојио Сенат Универзитета акредитују се код тела надлежног за акредитацију студијских програма, према прописаној процедури и стандардима.

Измена и допуна студијског програма врши се по истом поступку који важи за њихово доношење.

Мање измене и допуне студијског програма, за који је високошколска установа добила дозволу за рад, не сматрају се новим студијским програмом и врше се у складу са Законом о високом образовању и актима Националног савета.

Мање измене студијског програма су оне којима се суштински не мења структура студијских програма, а којима се обезбеђује квалитетна и несметана реализација студијског програма (на пример: измена појединих наставних јединица; измена литературе; увођење нових изборних предмета; ангажовање нових наставника уколико за тим постоји потреба на годишњем нивоу; избор у виша звања).

Члан 10.

Факултет може заједно са другом акредитованом високошколском установом у Србији или у иностранству организовати и изводити студијски програм за стицање заједничке дипломе (*joint degree*).

Заједнички студијски програм може се изводити када га усвоје Сенат универзитета у Нишу и одговарајући орган високошколске установе – суорганизатора студијског програма и када је, на основу тога, акредитован.

Одлуком Сената утврђује се координатор заједничког студијског програма.

Члан 11.

Студије се изводе према плану извођења наставе који доноси Веће Докторских студија на предлог Већа департмана, пре почетка наставе у датој школској години.

Члан 12.

Планом извођења наставе утврђују се наставници који ће изводити наставу према студијском програму.

***Наставници***

Члан 13.

Наставници који реализују студијски програм морају испуњавати услове прописане чланом 13. Правилника о поступку припреме и условима за одбрану докторске дисертације Универзитета у Нишу и у складу са стандардима за акредитацију студијских програма докторских академских студија, и то:

* Наставу на докторским студијама у пољу друштвено-хуманистичких наука може да изводи наставник који је у претходних десет година остварио најмање 12 бодова за радове у категоријама: M11; M12; M13; M14; M21; M22; M23; M24; M31; M32; M33; M34 и M51.
* Ментор на докторским студијама у пољу друштвено-хуманистичких наука може бити наставник који је у претходних десет година остварио најмање 24 бода, и то: - најмање 4 бода за рад у часопису са листа SSCI, ERIH, HEINONLINE и EconLit или у часопису категорије M24, и - најмање 20 бодова за радове у категоријама: M11; M12; M13; M14; M21; M22; M23; M24; M31; M32; M33; M34 и M51. Радови у категоријама: M31; M32; M33 и M34 доносе највише 20% потребних бодова. У области филолошких наука Национални савет за високо образовање и Комисија за акредитацију и проверу квалитета одређују посебне критеријуме за процену релевантности публикација.

У складу са чланом 78. став 2. Закона о високом образовању, професор емеритус може учествовати у извођењу свих облика наставе на академским студијама трећег степена, бити ментор и члан комисија у поступку израде и одбране дисертација на тим студијама.

Члан САНУ у радном саставу, који је пре пензионисања имао наставно или научно звање, може учестовати у извођењу свих облика наставе на докторским академским студијама, бити ментор и члан комисија у поступку израде и одбране докторске дисертације.

У складу са чланом 81. Закона о високом образовању, лице изабрано у научно звање на начин и по поступку прописаним законом којим је регулисана научноистраживачка делатност, може учестовати у извођењу свих облика наставе на докторским академским студијама, бити ментор и члан комисија у поступку израде и одбране докторске дисертације.

Уколико лице изабрано у научно звање нема заснован радни однос на Факултету на којој се програм изводи, са њим се закључује уговор о ангажовању за извођење наставе.

***Веће докторских студија***

Члан 14.

Веће докторских студија чине наставници који учествују у реализацији студијских програма докторских академских студија на Факултету, и то по један или два представника Већа департмана који учествују у реализацији студијских програма.

Чланове Већа докторских студија бира Наставно-научно веће факултета на време од три године.

Члан 15.

Радом Већа руководи председник Већа кога на конститутивној седници бира Веће докторских студија, на време од 3 године.

Председник Већа докторских студија председава седницима Већа, а у његовом одсуству седницама председава заменик кога председник одреди.

Веће докторских студија Факултета о питањима из своје надлежности одлучује већином гласова од укупног броја чланова.

Члан 16.

Веће докторских студија Факултета обавља следеће послове:

* утврђује предлог студијских програма докторских академских студија на предлог Већа департмана и прослеђује га Наставно-научном већу;
* стара се о припреми и реализацији студијских програма докторских академских студија;
* стара се о спровођењу поступка за проверу и обезбеђење квалитета студијског програма докторских студија и анализира извештаје о евалуацији студијских програма докторских академских студија;
* врши проверу компетентности наставника и ментора који учествују у реализацији студијског програма докторских академских студија;
* стара се о спровођењу поступка за пријаву и одбрану докторских дисертација;
* на предлог већа департмана доноси одлуку о преласку студената са једног на други студијски програм докторских академских студија, о еквиваленцији, о признавању испуњених обавеза и положених испита као и о стеченом укупном броју ЕСПБ бодова кандидата;
* на предлог већа департмана утврђује еквиваленцију, односно, признавање дела студијског програма магистарских или специјалистичких академских студија, и доноси одлуку о преношењу ЕСПБ бодова, на основу чега се студенту може одобрити упис у прву или другу годину докторских академских студија, у зависности од укупног броја ЕСПБ бодова кандидата;
* на предлог већа департмана доноси одлуку о признавању испита магистру наука, утврђује обавезе које кандидат треба да испуни након уписа, и доноси одлуку о упису кандидата у одговарајућу годину докторских академских студија, у зависности од броја ЕСПБ бодова остварених на основу еквиваленције;
* за студенте који учествују у програмима међународне мобилности може извршити пренос ЕСПБ бодова између различитих студијских програма у оквиру свих степена и врсте студија, а на предлог већа департмана,
* обавља и друге послове утврђене Статутом Факултета и Правилником о докторским академским студијама.

**III УПИС НА ДОКТОРСКЕ АКАДЕМСКЕ СТУДИЈЕ**

***I Општи услови уписа***

Члан 17.

Упис на докторске академске студије спроводи се на основу јавног конкурса који, на предлог Факултета, расписује Универзитет у Нишу. Конкурс садржи назив студијског програма број студената за упис на студијски програм, услове уписа, и конкурсне рокове.

Члан 18.

Kонкурс за докторске академске студије које се организују у оквиру међународних пројеката у складу са Законом о потврђивању Споразума између Владе Републике Србије и Европске уније о учешћу Републике Србије у програму Европске Уније Horizon 2020 - оквирном програму за истраживање и иновације (2014-2020) ("Службени гласник РС - Међународни уговори", број 9/14), расписује се у складу са роковима и условима прописаним програмским документима Horizon 2020, а студенти уписани по тим конкурсима не улазе у број студената чије се студије финансирају из буџета Републике.

Члан 19.

У прву годину докторских академских студија може се уписати лице које има:

1. завршене мастер академске студије, са најмање 300 ЕСПБ бодова са општом  
   просечном оценом најмање 8 на претходним нивоима студија; или
2. завршене мастер академске студије, са најмање 300 ЕСПБ бодова и  
   објављене научне радове, на начин уређен овим правилником; или
3. завршене студије по прописима који су уређивали високо образовање до  
   ступања на снагу Закона о високом образовању („Службени гласник РС“, број  
   76/2005), односно до 10. септембра 2005. године са просечном оценом  
   најмање 8.

Општа просечна оцена на основним и мастер академским студијама рачуна се на следећи начин: саберу се све оцене које су остварене на основним и мастер академским студијама, те се овај збир подели укупним бројем положених испита из предмета на овим нивоима студија који се бројчано оцењују.

Студијским програмом докторских академских студија утврђују се одговарајуће основне и мастер академске студије, односно научно подручје из којег је стечен академски степен магистра, као услов за упис на докторске академске студије.

Студијским програмом докторских академских студија може се утврдити садржина и начин полагања диференцијалног испита за кандидате који имају неодговарајуће претходно образовање.

Упис на докторске академске студије може се условити претходно положеним пријемним испитом, у складу са овим Правилником.

Редослед кандидата за упис на прву годину докторских академских студија утврђује се на начин предвиђен овим Правилником.

Студент магистарских студија уписан по прописима који су важили до ступања на снагу Закона о високом образовању, може у току студија прећи на студијски програм докторских академских студија у оквиру истих или сродних области студија под условима прописаним овим Правилником.

Студијским програмом докторских академских студија може се предвидети да се део студијског програма магистарских студија стечених по раније важећим законским прописима признаје за део студијског програма докторских академских студија.

Члан 20.

Изузетно, у прву годину докторских академских студија може се уписати и лице које има завршене одговарајуће основне и мастер академске студије утврђене студијским програмом докторских академских студија и остварених 300 ЕСПБ бодова, али нема просечну оцену 8 (осам) у току студија, ако има најмање 5 радова из научне области докторских студија за које кандидат конкурише, рецензираних и објављених у целини или прихваћених за објављивање у научним публикацијама које испуњавају услове из Правилника о стицању истраживачких и научних звања (Сл. гласник РС, 159/2020) и Правилника о категоризацији и рангирању научних часописа (Сл. гласник РС, 159/2020).

***Остваривање права на упис***

Члан 21.

Кандидати за упис на докторске академске студије пријављују се на конкурс и подносе пријаву и документа предвиђена конкурсом.

Кандидат за упис на докторске академске студије мора познавати бар један светски језик најмање на нивоу Б2 Заједничког европског референтног оквира за језике (CEFR), што се утврђује на основу додатка дипломи са основних и мастер студија, или на основу сертификата институција овлашћених за проверу знања страног језика.

Члан 22.

Поступак рангирања кандидата за упис на студијски програм спроводи комисија за сачињавање ранг листе коју именује Наставно-научно веће Факултета на предлог већа департмана.

Редослед пријављених кандидата за упис на трећи степен студија  
утврђује се на основу конкурса за упис на овај степен студија и мерила  
утврђених овим Правилником.

Факултет објављује ранг листу пријављених кандидата, на огласној табли и  
интернет страници Факултета у року који је утврђен конкурсом.

Након спроведеног пријемног испита, Факултет објављује ранг листу у року предвиђеном конкурсом.

Кандидат може поднети приговор на регуларност пријемног испита или своје место на ранг листи у року од 36 сати од објављивања ранг листе на Факултету.

Приговор се подноси комисији за упис студената Факултета, на  
чији предлог декан доноси решење по приговору у року од 24 сата од пријема приговора.

Факултет објављује коначну ранг листу на огласној табли и интернет страници  
Факултета.

Ако се кандидат који је остварио право на упис не упише у року утврђеном у  
конкурсу, уместо њега може се уписати следећи кандидат према редоследу утврђеном на коначној ранг листи.

Факултет у предвиђеним роковима доставља Универзитету: број  
пријављених кандидата по студијским програмима, коначне ранг листе, укупан број уписаних студената у прву годину студија по студијским програмима и укупно на Факултету (за студенте који се финансирају из буџета и самофинансирајуће студенте).

Члан 23.

Редослед кандидата за упис на прву годину докторских академских студија утврђује се на основу рангирања према критеријумима:

1. Успех на претходним нивоима студија (основних академских студија и мастер академских студија) – максимални број бодова: 50 (општа просечна оцена са претходних нивоа студија помножена са 5).

2. Број бодова остварених на пријемном испиту – максимално 20 бодова.

3. Усклађеност програма основних и мастер академских студија са докторским академским студијама које се реализују на Филозофском факултету, вреднује се са 15 бодова. Усклађеност се односи на научне области којима припадају програми основних и мастер академских студија које је кандидат завршио и научне области из којих су докторске академске студије на које кандидат конкурише. Уколико су само основне академске студије усклађене са научном облашћу докторских академских студија, кандидат добија 10 бодова, а уколико су само мастер академске студије усклађене са научном облашћу докторских академских студија кандидат добија 5 бодова.

Уколико је студијским програмом предвиђено полагање диференцијалног испита за кандидате који су завршили неодговарајуће студијске програме на претходним нивоима студија, кандидат који положи диференцијални испит добија 15 поена за усаглашеност студијских програма.

Кандидатима који су завршили студије по прописима који су важили пре ступања на снагу Закона о високом образовању, додељује се 15 бодова уколико је овај критеријум испуњен.

4. Објављени или прихваћени за објављивање научни радови из научне области докторских академских студија за које кандидат конкурише вреднују се са максимално 15 бодова. Вредновање научних радова је у складу са Правилником о стицању истраживачих и научних звања (Сл. гласник РС бр. 159/20) и Правилником о категоризацији и рангирању научних часописа (Сл. гласник РС, 159/2020). Радови објављени у иностраним публикацијама које нису на листи министарства Републике Србије надлежног за науку, а нема других објективних показатеља за њихово бодовање, вредноваће се једним бодом. Уколико неки кандидати приликом вредновања научно-истраживачких резулатата на овај начин стекну више од 15 бодова, за све кандидате пријављене за студијски програм примениће се јединствена формула ради израчунавања пропорционалног учешћа остварених бодова сваког од пријављених кандидата у укупној суми од 15 бодова. За израчунавање пропорционалног броја поена за сваког појединачног кандидата користи се формула:

број поена кандидата\*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

максимални остварени број поена кандидата\*\* : 15

\*број поена које је кандидат остварио на основу вредновања радова у складу са Правилником о стицању истраживачих и научних звања (Сл. гласник РС бр. 159/20) и Правилником о категоризацији и рангирању научних часописа (Сл. гласник РС, 159/2020)

\*\*максимални број поена које је остварио један од кандидата на конкурсу у складу са Правилником о стицању истраживачих и научних звања (Сл. гласник РС бр. 159/20) и Правилником о категоризацији и рангирању научних часописа (Сл. гласник РС, 159/2020)

Члан 24.

На докторским академским студијама србистике нема пријемног испита.

Редослед кандидата за упис на прву годину докторских академских студија србистике утврђује се на основу рангирања према критеријумима:

1. Успех на претходним нивоима студија (основним академским студијама и мастер академским студијама) – максимални број бодова: 50 (општа просечна оцена са претходних нивоа студија помножена са 5).

2. Објављени или прихваћени за објављивање научни радови из научне области докторских академских студија за које кандидат конкурише максимално 35 бодова. Вредновање научних радова је у складу са Правилником о стицању истраживачих и научних збања (Сл. гласник РС бр. 159/20) и Правилником о категоризацији и рангирању научних часописа (Сл. гласник РС, 159/2020). Радови објављени у иностраним публикацијама које нису на листи министарства Републике Србије надлежног за науку, а нема других објективних показатеља за њихово бодовање, вредноваће се једним бодом. Уколико неки кандидати приликом вредновања научно-истраживачких резулатата на овај начин стекну више од 35 бодова, за све кандидате пријављене за студијски програм примениће се јединствена формула ради израчунавања пропорционалног учешћа остварених бодова сваког од пријављених кандидата у укупној суми од 35 бодова. За израчунавање пропорционалног броја поена за сваког појединачног кандидата користи се формула:

број поена кандидата\*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

максимални остварени број поена кандидата\*\* : 35

\*број поена које је кандидат остварио на основу вредновања радова у складу са Правилником о стицању истраживачих и научних звања (Сл. гласник РС бр. 159/20) и Правилником о категоризацији и рангирању научних часописа (Сл. гласник РС, 159/2020)

\*\*максимални број поена које је остварио један од кандидата на конкурсу у складу са Правилником о стицању истраживачих и научних звања (Сл. гласник РС бр. 159/20) и Правилником о категоризацији и рангирању научних часописа (Сл. гласник РС, 159/2020)

3. Усклађеност програма основних и мастер студија са докторским академским студијама за које кандидат конкурише, вреднује се са 15 бодова. Уколико су само основне академске студије усклађене са научном облашћу докторских академских студија, кандидат добија 10 бодова, а уколико су само мастер академске студије усклађене са докторским академским студијама кандидат добија 5 бодова.

Кандидатима који су завршили студије по прописима који су важили пре ступања на снагу Закона о високом образовању, додељује се 15 бодова уколико је овај критеријум испуњен.

Члан 25.

Услов за упис на докторске академске студије страних филологија је познавање енглеског, француског, немачког или руског језика на нивоу Ц1 Европског референтног оквира за стране језике, односно претходно завршене основне и мастер академске студије у области страних филологија за енглески, француски, руски или немачки језик.

За упис на докторске академске студије страних филологија кандидати не полажу пријемни испит.

Редослед кандидата за упис на прву годину докторских академских студија страних филологија утврђује се на основу рангирања према критеријумима:

1. Успех на претходним нивоима студија (основним академским студијама и мастер академским студијама) – максимални број бодова: 50 (општа просечна оцена са претходних нивоа студија помножена са 5).
2. Објављени или прихваћени за објављивање научни радови из научне области докторских академских студија за које кандидат конкурише (максимално 35 бодова). Вредновање научних радова је у складу са Правилником о стицању истраживачих и научних збања (Сл. гласник РС бр. 159/20) и Правилником о категоризацији и рангирању научних часописа (Сл. гласник РС, 159/2020). Радови објављени у иностраним публикацијама које нису на листи министарства Републике Србије надлежног за науку, а нема других објективних показатеља за њихово бодовање, вредноваће се једним бодом. Уколико неки кандидати приликом вредновања научно-истраживачких резулатата на овај начин стекну више од 35 бодова, за све кандидате пријављене за студијски програм примениће се јединствена формула ради израчунавања пропорционалног учешћа остварених бодова сваког од пријављених кандидата у укупној суми од 35 бодова. За израчунавање пропорционалног броја поена за сваког појединачног кандидата користи се формула:

број поена кандидата\*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

максимални остварени број поена кандидата\*\* : 35

\*број поена које је кандидат остварио на основу вредновања радова у складу са Правилником о стицању истраживачих и научних звања (Сл. гласник РС бр. 159/20) и Правилником о категоризацији и рангирању научних часописа (Сл. гласник РС, 159/2020)

\*\*максимални број поена које је остварио један од кандидата на конкурсу у складу са Правилником о стицању истраживачих и научних звања (Сл. гласник РС бр. 159/20) и Правилником о категоризацији и рангирању научних часописа (Сл. гласник РС, 159/2020)

1. Усклађеност програма основних и мастер студија са докторским академским студијама за које кандидат конкурише, вреднује се са 15 бодова. Уколико су само основне академске студије усклађене са научном облашћу докторских академских студија, кандидат добија 10 бодова, а уколико су само мастер академске студије усклађене са докторским академским студијама кандидат добија 5 бодова.

Кандидатима који су завршили студије по прописима који су важили пре ступања на снагу Закона о високом образовању, додељује се 15 бодова уколико је овај критеријум испуњен.

Право уписа на ДАС страних филологија, под истим условима, имају и страни држављани, а посебан услов за упис јесте знање језика на коме се изводи настава.

***Диференцијални испит***

Члан 26.

Докторске академске студије страних филологија могу уписати и кандидати који нису завршили основне и мастер академске студије у области страних филологија за енглески, француски, руски или немачки језик, али полажу диференцијални испит познавања енглеског, француског, руског или немачког језика на нивоу Ц1 у случају да нису завршили основне или мастер академске студије из области ових страних филологија.

Докторске академске студије педагогије могу уписати кандидати који нису завршили основне и мастер академске студије педагогије уз полагање диференцијалног испита. Садржај полагања диференцијалног испита обухвата елементарна педагошка знања која се стичу на основним и мастер академским студијама педагогије. Списак литературе са јасно спецификованим областима које обухвата диференцијални испит је јавно доступaн на сајту Филозофског факултета.

***II Пријемни испит***

Члан 27.

Пријемни испит полажу кандидати који конкуришу за упис на следеће програме докторских академских студија:

* на студијском програму Докторске академске студије историје: писање есеја на задату тему, који носи максимално 20 поена,
* на студијском програму Докторске академске студије медији и друштво: писање есеја на задату тему, који носи максимално 20 поена,
* на студијском програму Докторске академске студије педагогије: тест знања из области педагогије (15 бодова) и тематски есеј (5 бодова),
* на студијском програму Докторске академске студије психологије: тест знања из методологије психолошких истраживања, који носи максимално 20 поена,
* на студијском програму Докторске академске студије социологије: тест знања из социологије, који носи максимално 20 поена.

***Рангирање кандидата***

Члан 28.

Комисија утврђује ранг-листу пријављених кандидата применом критеријума из члана 23. 24. и 25. овог Правилника.

Члан 29.

Уколико кандидат на писаном делу пријемног испита оствари мање од пет (5) поена, нема право уписа на докторске академске студије и неће бити рангиран.

Члан 30.

Кандидат је остварио права на упис уколико се налази на коначној ранг листи до броја који је конкурсом предвиђен за упис. Уколико кандидат који се на коначној ранг листи налази на последњем месту кандидата који су остварили право на упис и први следећи кандидат на ранг листи имају идентичан укупни број бодова, право на упис остварује кандидат који је у краћем року завршио претходне нивое студија.

Кандидат који је остварио право на упис, а у предвиђеном року није извршио упис, губи то право, а уместо њега право на упис стиче следећи кандидат према редоследу утврђеном на коначној ранг листи.

Члан 31.

Уколико су студијским програмом предвиђени различити модули студија, студент се приликом уписа на докторске академске студије опредељује за један од модула.

Члан 32.

Страни држављани имају право уписа на докторске академске студије под једнаким условима као држављани Републике Србије.

***Упис лица које има статус студента докторских академских студија исте или друге високошколске установе***

Члан 33.

На докторске академске студије на Филозофском факултету у Нишу, без полагања пријемног испита може да се упише и студент другог студијског програма докторских академских студија који се реализује на Факултету или на другој акредитованој високошколској установи у Србији, у оквиру исте или сродне научне области, или у оквиру друге научне области друштвено-хуманистичког поља, уз образложење захтева, под условом:

1. да је савладао део истог или сродног студијског програма;

2. да је писани захтев за упис поднео најкасније до истека рока за упис у наредну школску годину;

3. да је уз захтев из тачке 2. поднео и захтев за признавање испита, студијски програм чији је део савладао, са програмом наставних предмета, уверење о положеним испитима са бројем остварених ЕСПБ бодова и доказ да је уплатио трошкове, односно накнаду за признавање испита.

Декан, на основу предлога већа департмана, именује комисију која утврђује испуњеност услова за признавање положених испита и стицање права на упис. Одлуку о одобравању преласка на други студијски програм и о одобравању уписа кандидата у одговарајућу годину докторских академских студија доноси Веће докторских студија. На основу одлуке Већа докторских студија декан доноси решење у којем наводи испите и друге извршене студијске обавезе које се признају, обавезе у наставку студија и стечени статус студента.

Студент из става 1. овог члана може остварити право на упис ако Факултет има просторне и друге услове и ако укупан број студената за ту годину студија није попуњен.

Студент из става 1. овог члана може се уписати у статусу студента који се финансира из буџета ако је пружио доказ о престанку статуса студента који се финансира из буџета на другој високошколској утанови, ако је у претходној школској години остварио најмање 48 ЕСПБ бодова и ако је остварио право на упис у оквиру броја студената који се финансирају из буџета на години у коју је студенту одобрен упис.

***Услови за упис лица коме је престао статус студента***

Члан 34.

Лице коме је престао статус студента докторских академских студија може поново стећи статус студента под условом:

1. да Факултет има просторне и друге услове за омогућавање наставка студирања и

2. да се студент упише на студијски програм докторских академских студија који се реализује у време поновног стицања статуса студента.

У решењу декана о одобравању поновног стицања статуса студента докторских академских студија утврђују се испити и извршене друге обавезе које се студенту признају, број ЕСПБ бодова који се признаје и обавезе студента у наставку студија. Декан доноси ово решење на основу одлуке Већа докторских студија, донете након спроведене процедуре утврђивања испуњеност услова за признавање положених испита и стицање права на упис.

**IV СТАТУС СТУДЕНТА**

Члан 35.

Уписом на студијски програм докторских академских студија кандидат стиче статус студента докторских академских студија.

Статус студента доказује се студентском књижицом – индексом, чији је облик прописан Правилником о садржају јавних исправа које издају високошколске установе.

Члан 36.

Статус студента који се финансира из буџета могу стећи кандидати који су рангирани до одобреног броја буџетских места на докторским академским студијама. Остали кандидати који су стекли право на упис стичу статус студената који се сами финансирају.

Члан 37.

Статус студента стиче се уписом у одређену годину студија.

Услови за упис у следећи семестар, односно следећу годину студија одређени су Законом о високом образовању, Статутом универзитета и Статутом факултета. Студент стиче право уписа у наредну годину студија извршавањем обавеза предвиђених студијским програмом за дату годину студија, под условима прописаним Законом и општим актима Универзитета и Факултета.

Уколико није испунио услов за упис у наредну годину студија, студент поново уписује исту годину студија, односно, предмете студијског програма дате године студија које није положио, као и обавезе које није извршио.

Обавеза поновног уписа године односи се и на студенте треће године докторских академских студија, и тамо где су студијским програмом предвиђене само обавезе у вези са израдом и одбраном докторске дисертације. Студент који до краја треће године студија није завршио све обавезе предвиђене студијским програмом за трећу годину студија поново уписује исту годину студија, односно, обавезе и кредите које није завршио, како би задржао статус студента.

Студент има право да поново стекне статус студента и настави студије, под условима и на начин утврђен Законом о високом образовању.

Статус студента престаје ако студент не заврши докторске академске студије у року од шест школских година.

Студент који студира уз рад, студент са инвалидитетом, студент који је уписан на студије по афирмативној мери и студент који има статус категорисаног врхунског спортисте задржава статус студента до истека рока који се одређује у троструком броју школских година потребних за реализацију студијског програма.

***Мировање права и обавеза студената***

Члан 38.

* Студенту се, на његов захтев, одобрава мировање права и обавеза, у случају теже болести, учешћа у програмима стручног усавршавања, одслужења и дослужења војног рока, неге детета до годину дана живота и посебне неге која траје дуже од дететове прве године живота, одржавања трудноће, студенткињи која је у поступку биомедицински потпомогнутог оплођења, студенту се може одобрити статус мировања и у случају ванредних околности које онемогућавају редовно извршавање студијских обавеза, као што су обуставе наставе, блокаде наставних и административних просторија или други облици прекида у раду Факултета, а који нису настали кривицом студента и у другим случајевима који могу бити предвиђени општим актом Факултета.

Студент који је био спречен да прати наставу, извршава предиспитне обавезе и да полаже испит због болести или одсуства због стручног усавршавања у трајању од најмање три месеца, може полагати испит у првом наредном року.

Члан 39.

Студијским програмом предвиђено трајање докторских академских студија је три године (шест семестара). Студент мора да заврши докторске академске студије у року од највише шест школских година, изузев категорија студената наведених у члану 37став 7, који морају да заврше докторске академске студије у року од највише девет година.

Студент који је уписан у другу или трећу годину студија по одобравању преласка са магистарских или специјалистичких студија, или након стицања звања магистра наука, или по одобравању преласка са другог студијског програма докторских академских студија, мора да заврши студије у сразмерном року: најдуже за пет (односно осам за студенте из члана 37, став 7) школских година ако је први пут уписан у другу годину студија, односно, најкасније у року од четири (односно седам за студенте из члана 37, став 7) школске године ако је уписан у трећу годину докторских академских студија.

Уколико је студент у току студија поднео захтев за мировање права и обавеза, рок за завршетак студија, у складу са Статутом факултета, студенту се продужава за период на који му је одобрено мировање права и обавеза.

Студент може у току студија, пре завршетка шестог семестра студија, поднети захтев за продужење рока за завршетак студија, уколико испуњава услове за подношење захтева утврђене Законом о високом образовању, Статутом Универзитета и Статутом Факултета.

Студенту се, ако је захтев поднет пре истека рока из става 1. и 2. овог члана, може продужити рок за завршетак студија за један семестар:

* ако је у току студија испуњавао услове за одобравање мировања права и обавеза, а то право није користио, односно није га искористио у трајању које му је, с обзиром на околности, могло бити одобрено;
* ако му на дан истека рока из става 1. и 2. овог члана остаје неостварених највише 40 ЕСПБ бодова потребних за завршетак студија, односно онолико ЕСПБ са колико је вреднована докторска дисертација студијским програмом.

Студенту се продужавање рока за завршетак студија одобрава на лични захтев, уз који је неопходно поднети и образложење и одговарајуће доказе о испуњености услова за одобравање продужетка рока за завршетак студија.

Декан процењује испуњеност услова за продужење рока и доноси одговарајуће решење.

Члан 40.

Студент који је у последњој години студија има статус студента који се финансира из буџета, задржава право да се финансира из буџета најдуже годину дана по истеку редовног трајања студија.

***Дисциплинска одговорност студената***

Члан 41.

Студент одговара за повреду обавезе у складу са Правилником о дисциплинској и материјалној одговорности студената Филозофског факултета у Нишу.

***Престанак статуса студента***

Члан 42.

Статус студента престаје у случају:

1. исписивања са студија;
2. завршетка студија;
3. неуписивања школске године;
4. кад не заврши студије до истека Законом предвиђеног рока за завршетак студија;
5. изрицања дисциплинске мере искључења са студија на Факултету.

Члан 43.

У рок за завршетак студија из члана 39. става 1. и 2. не рачуна се време мировања права и обавеза, одобреног студенту у складу са Статутом.

Престанак статуса студента због неблаговременог завршетка студија констатује декан решењем.

Решење декана доставља се студенту.

**V РЕАЛИЗАЦИЈА СТУДИЈСКОГ ПРОГРАМА**

Члан 44.

Студијским програмом утврђен је број обавезних и изборних предмета, структура и начин избора предмета по семестрима, организација студија кроз модуле, предвиђен број часова активне наставе кроз предавања, вежбе, семинаре, радионице и самостални студијски истраживачки рад, као и број ЕСПБ бодова који носи сваки предмет или други облик рада студента.

На студијским програмима организованим кроз модуле, студент се приликом уписа опредељује за један од модула.

Члан 45.

Настава се изводи у облику предавања, консултација, израде самосталних научних радова, студијског истраживачког рада студента, и израде докторске дисертације.

Часови активне наставе који се реализују кроз предавања могу се изводити као групна настава и као индивидуална (консултативна) настава.

Групна настава изводи се ако на предмету има петоро или више студената, или ако је овакав вид наставе неопходан због природе предмета.

Индивидуална (консултативна) настава изводи се уколико је на предмету мање од петоро студената.

На почетку сваке школске године, Веће докторских студија Факултета именује за сваки студијски програм координатора који се стара о организацији и прати реализацију наставе у оквиру студијског програма докторских академских студија.

***Изборни предмети***

Члан 46.

Студент на почетку сваког семестра бира изборне предмете из студијског програма докторских академских студија и уноси их у образац који добија од Службе за наставу и студентска питања, а који чини саставни део овог Правилника (Прилог 1).

Евиденцију о изабраним предметима води Служба за наставу и студентска питања.

Податке о предметима које је студент изабрао стручни сарадник Службе за наставу и студентска питања доставља већу департмана и предметном наставнику.

Члан 47.

У току текуће школске године студент не може мењати изборни предмет за који се определио.

Студент који до краја школске године не положи испит из обавезног предмета поново уписује тај предмет.

Студент који до краја школске године не положи испит из изборног предмета, поново уписује исти предмет или се може определити за други изборни предмет.

***Полагање испита***

Члан 48.

Студент полаже испит непосредно по окончању наставе из датог предмета, у испитним роковима утврђеним Законом и Статутом Факултета.

Студент може полагати испит ако је испунио предиспитне обавезе за дати предмет предвиђене студијским програмом.

Испит се полаже на начин и под условима утврђеним студијским програмом.

***Самостални студијски истраживачки рад***

Члан 49.

Облици и циљеви самосталног студијског истраживачког рада студента утвр ђени су студијским програмом, као и број ЕСПБ бодова које научноистраживачки рад носи у сваком семестру студија.

Студент обавља студијски истраживачки рад под надзором наставника, у складу са условима утврђеним студијским програмом.

Члан 50.

Студијским програмом могу бити предвиђене обавезе као што су објављивање научних радова, представљање научних радова на научним скуповима, или учешће на научноистраживачким пројектима. Ове обавезе могу се исказати кроз одређени број ЕСПБ бодова утврђен студијским програмом.

Студијским програмом може се утврдити и да се успешност студента у извршавању ових обавеза исказује нумерички, кроз одређени број поена. Квалитет научног рада односно успешност студента процењује ментор, или наставник на предмету из уже области из које је студент израдио научни рад.

Члан 51.

Студент је дужан да Служби за наставу и студентска питања достави копију потврде о учешћу на научном скупу, односно копију потврде о прихватању научног рада за штампу, потврду о учешћу на пројекту, као и копију свог научног рада. На основу ових докумената у досијеу и на основу оцене да је обавеза успешно извршена, студент остварује предвиђени број ЕСПБ бодова за овај облик самосталног истраживачког рада, у складу са студијским програмом.

***Евалуација програма докторских академских студија***

Члан 52.

Студијски програми докторских академских студија на Факултету континуирано ће се пратити због обезбеђивања и контроле квалитета, и то кроз:

* евалуацију од стране студената докторских академских студија,
* самоевалуацију наставника који изводе програм,
* спољну евалуацију коју обављају рецензенти именовани од Националног акредитационог тела.

Подаци о евалуацији и самоевалуацији биће разматрани на седницама већа департмана, Већа докторских студија и Наставно-научног већа Факултета, и коришћени за уношење неопходних побољшања у организацију и реализацију студијских програма, са циљем обезбеђивања високих стандарда у погледу квалитета докторских студија на Факултету.

***Докторска дисертација***

Члан 53.

Докторска дисертација представља завршни део студијског програма докторских акдемских студија.

Докторска дисертација може се пријавити из научне области акредитованог студијског програма докторских академских студија.

Рад на припреми и изради докторске дисертације студент започиње у току студија, у семестру који је утврђен студијским програмом, након испуњавања обавеза предвиђених студијским програмом.

Број ЕСПБ бодова које носе различите фазе припреме, пријаве, израде и одбране докторске дисертације као облик самосталног студијског истраживачког рада студента утврђен је студијским програмом.

Члан 54.

Поступак припреме и одбране докторске дисертације регулисан је Правилником о поступку припреме и условима за одбрану докторске дисертације Универзитета у Нишу.

Члан 55.

Овај Правилник ступа на снагу даном доношења, а примењује након добијања сагласности Универзитета у Нишу и након објављивања на интернет презентацији Факултета.

Даном ступања на снагу овог Правилника престаје да важи Правилник o докторским студијама број број 245/1-8-01 од 27.9.2023. године.

Члан 56.

На питања која се односе на докторске академске студије, а која нису регулисана овим Правилником, примењиваће се Статут Факултета, Статут Универзитета, Закон о високом образовању и одговарајући студијски програм.

Број: ........

У Нишу......... 2025. године

НАСТАВНО-НАУЧНО ВЕЋЕ ФИЛОЗОФСКОГ ФАКУЛТЕТА

ПРЕДСЕДНИК ВЕЋА

Проф. др Наталија Јовановић

Прилог 1: Образац пријаве за похађање изборног предмета

|  |  |  |
| --- | --- | --- |
| Znak  1/1 | ФИЛОЗОФСКИФАКУЛТЕТ  УНИВЕРЗИТЕТА У НИШУ | Школска година |
|  |
| **ДОКТОРСКЕ АКАДЕМСКЕ СТУДИЈЕ**  **НАЗИВ СТУДИЈСКОГ ПРОГРАМА** | Семестар |
|  |

Име и презиме студента: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број индекса:\_\_\_\_\_\_\_\_\_\_

Година студија: \_\_\_\_\_\_\_\_\_\_

Студент пријављује предмете које жели да слуша и полаже у наредној школској години.

По истеку рока за пријављивање изборних предмета формирају се спискови студената према предметима које су изабрали. Изборне предмете које је пријавио, студент накнадно не може мењати.

Студент уписује онолико предмета колико је прописано студијским програмом из одговарајућих изборних блокова.

# ИЗАБРАНИ ПРЕДМЕТИ

|  |  |  |
| --- | --- | --- |
| **Редни број** | **Назив предмета** | **Наставник** |
| 1. |  |  |
| 2. |  |  |
| 3. |  |  |